আয়োজক প্রতিষ্ঠানের পরিচালক ডা. সাইফুদ্দিন আহমেদ এ প্রতিষ্ঠানে যোগদানের পর শিক্ষার্থী শিশু-কিশোরদের দৃষ্টি শক্তি সুরক্ষায় এ প্রোগ্রাম শুরু করেন। তিনি চক্ষু বিশেষজ্ঞদের সমন্বয়ে গঠিত টিম নিয়ে প্রতি মাসেই ওই স্কুলে যায় এবং শিক্ষার্থীদের চক্ষু পরীক্ষা করে। স্কুলের বিভিন্ন শ্রেণির ক্যাপ্টেন ও শিক্ষার্থীর সমন্বয়ে দল গঠন করে চক্ষু পরীক্ষা করার পদ্ধতি শিখিয়ে দিয়েছে হাসপাতাল কর্তৃপক্ষ। তারাই স্কুলের লিটল আই ডাক্তার। তারা প্রতি ১৫ দিন পরপর শ্রেণির শিক্ষার্থীদের চোখের দৃষ্টি শক্তি পরীক্ষা করে সমস্যা চিহ্নিত করে। পরে শেখ ফজিলাতুন্নেছা চক্ষু হাসপাতাল ও প্রশিক্ষণ প্রতিষ্ঠানে খবর দেয়। হাসপাতালের গাড়িতে করে তাদের হাসপাতালে নিয়ে যাওয়া হয়। সেখানে চোখের চিকিৎসা ও চশমা প্রদান করা হয়। এ ছাড়া শিক্ষার্থীর চোখে অন্য কোনো সমস্যা থাকলে তারও চিকিৎসা দেওয়া হয়।